**MOKSLO METŲ TRUKMĖ. UGDYMO ORGANIZAVIMAS**

5. Ugdymo organizavimas 5–10, I–IV gimnazijos klasėse:

**5.1. 2018–2019 mokslo metai.**

5.1.1. Mokslo metų ir ugdymo proceso pradžia – 2018 m. rugsėjo 1 d.

Ugdymo proceso pabaiga 2019 metų birželio 21 diena. Ugdymo proceso pabaiga IV klasių mokiniams gegužės 24 diena.

5.1.2. Ugdymo proceso trukmė 5–10, I–III gimnazijos klasės mokiniams – 185 ugdymo diena (37 savaitės), IV gimnazijos klasės mokiniams – 165 ugdymo dienos (33 savaitės).

5.1.3. Ugdymo procese skiriamos atostogos:

|  |  |
| --- | --- |
| Rudens atostogos | 2018 m. spalio 29 d. – lapkričio 2 d. |
| Žiemos (Kalėdų) atostogos | 2018 m. gruodžio 27 d. – 2019 m. sausio 2 d. |
| Žiemos atostogos | 2019 m. vasario 18 d. – vasario 22 d. |
| Pavasario (Velykų) atostogos | 2019 m. balandžio 23 d. – balandžio 26 d. |
| Vasaros atostogos | 2019 m. birželio 24 d. – rugpjūčio 31 d. |

5.1.3.1. IV klasės gimnazistams, laikantiems brandos egzaminą ar įskaitą pavasario (Velykų) atostogų metu, atostogų diena, kai vyko egzaminas ar įskaita, nukeliama į artimiausią darbo dieną po atostogų. Jeigu IV klasės gimnazistas laiko pasirinktą brandos egzaminą ugdymo proceso metu, jo pageidavimu suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

6. Ugdymo procesas skirstomas pusmečiais.

**6.1. 2018–2019 mokslo metais:**

6.1.1. pusmečiai:

* I – III klasės 1-asis 09-01 – 01-28; 2-asis 01-29 – 06-21;
* IV gimnazijos klasė 1-asis 09-01 – 01-28; 2-asis 01-29 – 05-24

**Integravimo nuostatos:**

* Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa) integruojama į dorinį ugdymą, biologiją, klasių valandėles; vykdant trumpalaikius ir ilgalaikius projektus („Už sveiką ir sportuojančią „Santarą“), įgyvendinant per neformaliojo švietimo veiklas: sporto, sveikos gyvensenos.
* Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK – 49 integruojama į dorinį ugdymą, psichologiją, pilietiškumo ugdymą, biologiją, chemiją, lietuvių ir užsienio kalbas, kūno kultūrą, klasių valandėles I – IV klasėse.
* Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 integruojama į klasių valandėles bei įgyvendinant gimnazijos vidinį projektą „Karjeros laiptai“.
* Laisvės kovų istorija (18 val. per dvejus metus) integruojama į istorijos mokomųjų dalykų turinį 9 - 10 klasėse, neformalųjį švietimą - Tolerancijos ugdymo centro veiklą.
* Gimnazijos parengta vidinė ekonomikos programa integruojama į visų mokomųjų dalykų ugdymo turinį, klasės valandėles, projektinę veiklą: vidinį gimnazijos projektą „Ekonomikos galaktika“.
* į pilietiškumo ugdymą integruojama pagrindinio ugdymo Etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651. Programa integruojama I klasėje (iš viso 18 valandų per mokslo metus), pasirenkant 7 temines sritis, taip pat į į viduriniojo ugdymo menų dalyką „Tautiniai šokiai“ 3 – 4 klasėms, neformalųjį švietimą (tautinių šokių kolektyvo „Santariečiai“ veiklą)
* Gimnazijos Bendražmogiškųjų vertybių ugdymo programa integruojama į dorinį ugdymą bei klasės valandėles.